Pielikums Nr.2

Ogres novada pašvaldības domes

27.01.2022. sēdes lēmumam

(Protokols Nr.2; 28.)

PROJEKTS

**Deleģēšanas līgums Nr. ­­­­\_\_\_\_\_\_\_\_**

Ogrē, 2021. gada \_\_.\_\_\_\_\_\_\_\_\_

**Ogres novada pašvaldība**, reģ. Nr. 90000024455, juridiskā adrese: Brīvības ielā 33, Ogre, Ogres novads, LV-5001, tās domes izpilddirektora Pētera Špakovska personā, kurš rīkojas uz likuma “Par pašvaldībām”, Ogres novada pašvaldības 2021.gada 1.jūlija saistošo noteikumu Nr.12/2021 “Ogres novada pašvaldības nolikums” un Ogres novada pašvaldības domes 2022. gada \_\_.\_\_\_\_\_\_\_ lēmuma \_\_ (\_\_. ) “Par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” pamata, turpmāk – Pašvaldība

un

**Ogres novada pašvaldības sabiedrība ar ierobežotu atbildību “MS siltums”**, reģistrācijas Nr. 40103666190, juridiskā adrese: "Pagastmāja", Madliena, Madlienas pag., Ogres nov., LV-5045, turpmāk – Pilnvarotā persona, tās valdes locekļa Normunda Ševela personā, kurš rīkojas uz statūtu pamata,

Pašvaldība un Pilnvarotā persona, turpmāk kopā sauktas – Puses, katra atsevišķi Puse,

**ņemot vērā, ka:**

- saskaņā ar Valsts pārvaldes iekārtas likuma 40.panta pirmo un otro daļu privātpersonai pārvaldes uzdevumu var deleģēt, ja pilnvarotā persona attiecīgo uzdevumu var veikt efektīvāk. Privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot Valsts pārvaldes iekārtas likuma 41. panta otrās un trešās daļas noteikumus;

- saskaņā Valsts pārvaldes iekārtas likuma 42.panta pirmo daļu privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevumu deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus;

- saskaņā ar Valsts pārvaldes iekārtas 45. panta trešo daļu lēmumā par deleģēšanu konstatē deleģēšanas pieļaujamību un reglamentē deleģēšanas noteikumus.

1. Deleģētie pārvaldes uzdevumi
2. Pašvaldība deleģē Pilnvaroto personu veikt un Pilnvarotā persona apņemas saskaņā ar spēkā esošo normatīvo aktu prasībām veikt no likuma “Par pašvaldībām” 15.panta 1. punktā noteiktās pašvaldības autonomās funkcijas – komunālo pakalpojumu nodrošināšana, izrietošus pārvaldes uzdevumus:
   1. siltuma sadali un pārvadi \_\_\_\_\_\_\_\_\_ pagastā*,* nodrošinot nepārtrauktu pakalpojumu sniegšanu ēku, būvju apsildei atbilstoši normatīvo aktu prasībām un atbilstoši normatīvajos aktos paredzētajā kartībā noteiktiem tarifiem;
   2. siltumapgādes infrastruktūras un tehnoloģiskā aprīkojuma, kas izmantojama sabiedrisko pakalpojumu sniegšanai, uzturēšana, apkalpošana, atjaunošana, rekonstrukcija un pilnveidošana.
3. Pilnvarotajai personai ir ekskluzīvas tiesības \_\_\_\_\_\_\_\_\_ pagastā īstenot Līguma 1.punktā deleģētos pārvaldes uzdevumus un sniegt Līguma 1. punktā noteiktos sabiedriskos pakalpojumus.
4. Pilnvarotā persona darbojas un ar Līgumu deleģētos pārvaldes uzdevumus un no tiem izrietošos pakalpojumus sniedz \_\_\_\_\_\_\_\_\_ pagastā administratīvajā teritorijā.
5. Pašvaldības un Pilnvarotās personas pienākumi un tiesības
6. Pašvaldība:
   1. nodrošina netraucētu Līguma izpildi Pilnvarotajai personai veicot deleģētos pārvaldes uzdevumus;
   2. kontrolē Līguma izpildi;
   3. normatīvajos aktos un Līgumā paredzētajā kārtībā var piešķirt Pilnvarotajai personai finanšu līdzekļus, kā arī citus resursus līgumā deleģēto pārvaldes uzdevumu veikšanai;
   4. sniedz Pilnvarotajai personai deleģēto pārvaldes uzdevumu izpildei nepieciešamo informāciju.
7. Pilnvarotā persona:
   1. pastāvīgi veic ar šo līgumu deleģētos pārvaldes uzdevumus normatīvajos aktos un Līgumā noteiktajā kārtībā un kvalitātē, nodrošinot iedzīvotājiem iespējami labākas drošības, pieejamības, regularitātes un kvalitātes pakalpojumu saņemšanu;
   2. nodrošina Līguma 1. punktā minēto sabiedrisko pakalpojumu sniegšanas nepārtrauktību, izņemot nepārvaramas varas apstākļus. Ja ir noticis pakalpojumu sniegšanas pārtraukums, kas ir ilgāks par četrām nepārtrauktām stundām vai īsāku laika posmu vairāk kā divas reizes vienas nedēļas ietvaros, Pilnvarotā persona vienas darba dienas laikā no pakalpojumu sniegšanas pārtraukuma informē Pašvaldību par pārtraukuma iemesliem, veiktajām darbībām un izdevumiem to novēršanai, kā arī plānoto rīcību turpmākai pakalpojuma sniegšanas pārtraukuma novēršanai;
   3. saskaņā ar Sabiedrisko pakalpojumu regulēšanas komisijas apstiprinātajiem tarifiem, iekasē maksu par sniegtajiem pakalpojumiem;
   4. patstāvīgi veic visus nepieciešamos pasākumus deleģēto pārvaldes uzdevumu īstenošanai, t.sk., veic materiālo resursu iegādi, investīciju projektu realizāciju un papildu finanšu līdzekļu piesaisti, kas var uzlabot šajā līgumā deleģēto pārvaldes uzdevumu izpildes efektivitāti un kvalitāti;
   5. jautājumos, kas saistīti ar deleģēto pārvaldes uzdevumu izpildi un kurus Pilnvarotā persona ir tiesīga izlemt patstāvīgi, Pilnvarotā persona rīkojas kā krietns un rūpīgs saimnieks;
   6. nodrošina, ka tās bilancē un pamatkapitālā ir visi nepieciešamie pamatlīdzekļi un citi aktīvi deleģētajos pārvaldes uzdevumos ietilpstošo sabiedrisko pakalpojumu sniegšanai;
   7. uztur un atjauno savus pamatlīdzekļus un nepieciešamo tehnisko aprīkojumu, lai nodrošinātu deleģēto pārvaldes uzdevumu īstenošanu un ar to saistīto sabiedrisko pakalpojumu sniegšanu iedzīvotājiem;
   8. var piedalīties Eiropas Savienības fondu un citu finanšu instrumentu projektu īstenošanā un īstenošanas rezultātā gūto labumu apsaimniekošanā un uzturēšanā, ja tas ir atbilstoši normatīvo aktu prasībām;
   9. var saņemt atlīdzības (kompensācijas) maksājumus, kas ir investīcijas Sabiedrisko pakalpojumu sniegšanas infrastruktūrā. Atlīdzības (kompensācijas) maksājumu aprēķināšana, kontrole un pārskatīšana, kā arī atlīdzības (kompensācijas) maksājumu pārmaksas novēršana un atmaksāšana notiek atbilstoši Eiropas Savienības direktīvās un normatīvajos aktos noteiktajā kārtībā, kas nosaka prasības Eiropas Savienības fondu līdzekļu piesaistīšanu sabiedrisko pakalpojumu sniedzēja saimnieciskās darbības nodrošināšanai;
   10. ja Līgums, beidzoties tā termiņiem, netiek pagarināts, atmaksā Pašvaldībai to deleģēto uzdevumu izpildei nepieciešamo pamatlīdzekļu, kuri izveidoti (iegūti) saņemot šā līguma 5.9. punktā paredzētos atlīdzības (kompensācijas) maksājumus, nolietojuma (amortizācijas) daļu, kura līdz Līguma darbības termiņa beigām nebija un atbilstoši normatīvajiem aktiem nevarēja būt atskaitīta;
   11. lai novērtētu Pašvaldības iedzīvotāju apmierinātību ar pakalpojumu sniegšanas un deleģēto pārvaldes uzdevumu veikšanas kvalitāti, organizē un piedalās informēšanas pasākumos un aptaujās, kā arī pētījumos par Pašvaldības iedzīvotāju apmierinātību par Pilnvarotās personas sniegtajiem pakalpojumiem un īstenotajiem deleģētajiem pārvaldes uzdevumiem saskaņā ar šo līgumu.
8. Pilnvarotajai personai nav tiesību ar Līgumu deleģētos pārvaldes uzdevumus un no tiem izrietošos pakalpojumu sniegšanas pienākumus un tiesības deleģēt citām personām.
9. Savstarpējo norēķinu kārtība
10. Pilnvarotā persona deleģētos pārvaldes uzdevumus un no tiem izrietošos pakalpojumus finansē no pakalpojumu sniegšanas gūtajiem un Pašvaldības Līguma noteiktajā kārtībā piešķirtajiem līdzekļiem.
11. Ja Pilnvarotās personas gūtais finansējums no pakalpojuma sniegšanas pilnībā nenodrošina pakalpojumu kvalitatīvu sniegšanu, Pilnvarotā persona var lūgt Pašvaldībai finanšu līdzekļus un citus resursus līgumā deleģēto pārvaldes uzdevumu veikšanai, iesniedzot Pašvaldībai finanšu līdzekļu un citu resursu nepieciešamības pamatojumu un aprēķinus.
12. Pašvaldība izskata Pilnvarotās personas iesniegto finanšu līdzekļu nepieciešamības pamatojumu un aprēķinu, un var lemt pat attiecīgu finanšu līdzekļu piešķiršanu, paredzot to Pašvaldības budžetā. Jebkuru papildu finansējumu Pilnvarotai personai piešķir katra saimnieciskā gada ietvaros, katru gadu to atsevišķi saskaņojot Līgumā un Pašvaldības noteiktajā kārtībā.
13. Pašvaldības piešķirto finansējumu Pilnvarotajai personai pārskaita Pašvaldības noteiktā kartībā. Pilnvarotā persona Līgumā, Pašvaldības un Pašvaldības budžetu regulējošos normatīvos aktos noteiktā kārtībā sniedz atskaites un pārskatus par iedalītā finansējuma izlietojumu.
14. Pašvaldība ne retāk kā reizi gadā līdz kārtējā gada 1.jūlijam veic pārbaudes par Pilnvarotajai personai iedalīto finanšu līdzekļu un citu resursu izlietojumu un tā atbilstību piešķiršanas mērķiem. Ja piešķirtie finanšu līdzekļi pilnībā vai daļā nav izlietoti atbilstoši piešķiršanas mērķim, Pilnvarotā persona tos pilnībā vai daļā atmaksā Pašvaldības budžetā attiecīgajā saimnieciskajā gadā. Ja finanšu līdzekļu atmaksa saimnieciskā gada ietvaros būtiski apdraud kvalitatīvu pakalpojumu nodrošināšanu iedzīvotājiem, Pašvaldība var slēgt vienošanos par finanšu līdzekļu atmaksu ilgākā laika periodā.
15. Pārskatu un ziņojumu sniegšanas kārtība, deleģēto pārvaldes uzdevumu izpildes kvalitātes nodrošināšanai
16. Pilnvarotā persona reizi gadā līdz kārtējā gada 1. maijam sniedz Pašvaldībai atskaiti, kurā norāda informāciju par:
    1. saskaņā ar Līgumu sniegtā sabiedriskā pakalpojuma kvalitāti un apjomu;
    2. iekasētās maksas un izdevumu apjomu par sniegtajiem pakalpojumiem;
    3. piesaistītajiem finanšu līdzekļiem un investīcijām;
    4. Pilnvarotās personas ilgtermiņa saistību, kas nodrošina deleģēto pārvaldes uzdevumu īstenošanu un no tiem izrietošo sabiedrisko pakalpojumu sniegšanu, apmēru;
    5. ieguldījumiem infrastruktūrā, kas nodrošina pakalpojumu sniegšanu;
    6. citu papildu informāciju pēc Pašvaldības pieprasījuma.
17. Deleģēto pārvaldes uzdevumu izpildes kvalitāti Pašvaldība vērtē pēc šādiem kritērijiem:
    1. deleģētā pārvaldes uzdevuma sniegšanas nepārtrauktība un regularitāte;
    2. pakalpojumu saņēmēju apmierinātība ar pakalpojuma kvalitāti;
    3. piešķirto finanšu līdzekļu izlietojuma atbilstība piešķiršanas mērķiem;
    4. piesaistītā finansējuma un investīciju apjoma;
    5. ieguldījumi infrastruktūrā un pamatlīdzekļos, to attīstībā;
    6. darbības atbilstība spēkā esošo normatīvo aktu prasībām;
    7. citiem kritērijiem pēc Pašvaldības ieskatiem, kas atbilst labas pārvaldības principiem.
18. Pašvaldības un pilnvarotās personas atbildība
19. Pilnvarotā persona ir atbildīga par visām civiltiesiskām saistībām, ko tā uzņēmusies, veicot deleģētos pārvaldes uzdevumus un sniedzot no deleģētā pārvaldes uzdevuma izrietošus pakalpojumus. Pilnvarotā persona patstāvīgi, bet Pašvaldības līdzdalības, risina civiltiesiskus strīdus, kas izriet no noslēgtajiem līgumiem, ko tā uzņēmusies, darbojoties privāto tiesību jomā.
20. Pašvaldība ir atbildīga par deleģētā pārvaldes uzdevuma īstenošanu kopumā un par attiecīgo komunālo pakalpojumu pieejamību nodrošinātu Pašvaldības iedzīvotājiem.
21. Ja Pilnvarotās personas prettiesiskas rīcības, bezdarbības vai nepienācīgas deleģēto pārvaldes uzdevumu izpildes rezultātā tiek nodarīti zaudējumi trešajai personai un zaudējumu atlīdzinājuma prasījums tiek vērsts pret Pašvaldību, Pilnvarotā persona Pašvaldībai zaudējumu atlīdzina regresa kārtībā.
22. Pilnvarotās personas darbības uzraudzība
23. Pilnvarotā persona Līguma ietvaros ir Pašvaldības pārraudzībā. Līguma izpildes kontroli veic Pilnvarotās personas kapitāla daļu turētāja pārstāvja iecelta persona.
24. Pilnvarotā persona izskata privātpersonu iesniegumus par tās darbu deleģēto pārvaldes uzdevumu ietvaros, ņemot vērā Iesniegumu likumā noteiktos iesniegumu izskatīšanas termiņus un kārtību. Ja privātpersonu neapmierina Pilnvarotās personas sniegtā atbilde, iesniegumu pēc privātpersonas iniciatīvas izskata Pašvaldība.
25. Pilnvarotā persona Līgumā noteiktajā kārtībā un termiņos sniedz Pašvaldībai informāciju sakarā ar deleģēto pārvaldes uzdevumu izpildi.
26. Nepārvaram vara
27. Par nepārvaramu varu Līguma ietvaros tiek uzskatīts jebkurš gadījums un apstāklis, kas nav atkarīga no Pušu gribas, tieši attiecas uz Līguma izpildi un kuru nevarēja un nevajadzēja paredzēt šā līguma slēgšanas brīdī. Ar šādiem gadījumiem un apstākļiem tiek saprasti, bet nav ierobežoti, dabas katastrofas, ugunsgrēks, epidēmijas, karš, nemieri, mobilizācija un tamlīdzīgi. Par nepārvaramas varas apstākli netiek uzskatīts Pilnvarotās personas darbinieku streiks.
28. Lai veiktu nepieciešanos pasākums nepārvaramas varas apstākļu radīto seku novēršanai, kā arī noteiktu Pilnvarotajai personai radītos zaudējumus un iespējas nodrošināt deleģēto pārvaldes uzdevumu turpmāku nepārtrauktu veikšanu, iestājoties nepārvaramas varas gadījumam, Pilnvarotā persona nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža informē Pašvaldību.
29. Pilnvarotajai personai jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot deleģēto pārvaldes uzdevumu un no tiem izrietošo pakalpojumu sniegšanas nepārtrauktību vai to atjaunošanu iespējami īsākā laika posmā.
30. Līguma spēkā stāšanās un grozījumi
31. Līgums ir noslēgts uz 10 (desmit) gadiem, skaitot no tā spēkā stāšanās brīža. Līgums stājas spēkā pēc tā abpusējas parakstīšanas.
32. Siltumapgādes funkciju deleģētajam pārvaldes uzdevumam Pilnvarotā persona uzsāk \_\_\_\_\_\_\_\_\_ pagastā administratīvajā teritorijā sākot ar 2021./2022.gada apkures sezonu.
33. Visus strīdus un domstarpības, kas rodas Līguma izpildes laikā, puses risina pārrunu ceļā, savstarpēji vienojoties, vai arī, ja tas nav iespējams, normatīvajos aktos noteiktajā kārtībā.
34. Visi Līguma grozījumi ir neatņemama Līguma sastāvdaļa un stājas spēkā ar parakstīšanas brīdi, ja Līguma grozījumos nav noteikts citādi.
35. Līguma darbību var izbeigt Pusēm savstarpēji rakstiski vienojoties vai Pusei rakstiski brīdinot otru Pusi, ievērojot trīs mēnešu uzteikuma termiņu.
36. Puses var uzteikt Līgumu nekavējoties, ja otra puse rupji pārkāpj Līguma noteikumus vai pastāv citi būtiski iemesli, kas neļauj turpināt līguma attiecības.
37. Pašvaldībai ir tiesības vienpusēji uzteikt Līgumu, Pilnvaroto personu ne mazāk kā divus mēnešus iepriekš brīdinot, ja vairs nepastāv tā noslēgšanas pamatnoteikumi vai speciālie deleģēšanas nosacījumi Pilnvarotajai personai.
38. Izpildot Līgumu, tiek piemērots Eiropas Komisijas 2011. gada 20. decembra lēmums par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.
39. Noslēguma jautājumi
40. Līgums neietekmē Pušu tiesības slēgt sadarbības, pilnvarojuma vai citus līgumu, kā arī līdz šim noslēgto līgumu spēkā esamību, izņemot līgumus par no šā līguma deleģēto pārvaldes uzdevumu izrietošo pakalpojumu sniegšanas pienākumu un tiesību deleģēšanu citām personā.
41. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ Līguma noslēgšanas pamatnoteikumus. Normatīvo aktu izmaiņu gadījumā Pusēm ir pienākums Līgumu piemērot atbilstoši spēkā esošo normatīvo aktu prasībām.
42. Pušu reorganizācija vai to vadītāju maiņa nevar būt par pamatu Līguma pārtraukšanai vai vienpusējai uzteikšanai. Ja kāda no pusēm tiek reorganizēta, Līgums paliek spēkā un tā noteikumi ir spēkā saistoši Puses tiesību un saistību pārņēmējiem.
43. Pašvaldībai ir tiesības vienpusēji uzteikt Līgumu, Pilnvarotās personas tiesību un saistību pārņēmēju reorganizācijas procesā vienu mēnesi iepriekš brīdinot, ja Pilnvarotās personas reorganizācijas gadījumā nepastāv deleģēšanas pamatnoteikumi vai speciālie deleģēšanas nosacījumi privātpersonai.
44. Līgums sagatavots divos eksemplāros, katrs uz četrām lapām, no kuriem viens glabājas Pašvaldībā, otrs pie Pilnvarotās personas. Abiem Līguma eksemplāriem ir vienāds juridisks spēks.
45. Pušu rekvizīti un paraksti

|  |  |
| --- | --- |
| **Pašvaldība** | **Pilnvarotā persona** |
| Ogres novada pašvaldība | Ogres novada pašvaldības sabiedrību ar ierobežotu atbildību “MS siltums” |
| Reģ. Nr. 90000024455 | Reģ.Nr. 40103666190 |
|  |  |
| Izpilddirektors | Valdes loceklis |
| Pēteris Špakovskis | Normunds Ševels |